“เงินบาท” วันนี้เปิดตลาด 34.12 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.12 บ. แข็งค่าจากปิดตลาดวานนี้ที่ระดับ 34.20 บาท โดยมีแนวรับระยะสั้น 34.00 บ. และแนวต้านระยะสั้น/34.30 บ. แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.12 บ. แข็งค่าจากปิดตลาดวานนี้ที่ระดับ 34.20 บาท แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
27 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(27 เม.ย.66) ค่าเงินบาทเช้านี้เปิดตลาด  34.12 บาท/ดอลลาร์ แข็งค่าขึ้นจากราคาปิดตลาดเมื่อวานที่ระดับ 34.20 บาท/ดอลลาร์
โดยค่าเงินบาทเคลื่อนไหวในทิศทางแข็งค่า โดยเคลื่อนไหวผันผวนตามทิศทางเงินดอลลาร์ที่ปรับอ่อนค่าจากแรงซื้อสินทรัพย์ปลอดภัย ทั้งพันธบัตรและทองคำ  โดยทองคำมีแรงซื้อกลับเข้ามาอย่างต่อเนื่อง และขึ้นไปทดสอบ2,010  เมื่อวานนี้ จากความกังวลแนวโน้มเศรษฐกิจสหรัฐฯ ชะลอตัว และความผิดหวังต่อรายงานผลประกอบการของบริษัทจดทะเบียนในสหรัฐที่ออกมาแย่ลง
โดยตลาดติดตามการการเปิดเผยจำนวนผู้ขอรับสวัสดิการว่างงานรายสัปดาห์ และผลิตภัณฑ์มวลรวมภายในประเทศ (GDP) ไตรมาส 1/2566 (ประมาณการเบื้องต้น)ในวันนี้ และวันพรุ่งนี้จะเปิดเผยดัชนีราคาการใช้จ่ายเพื่อการบริโภคส่วนบุคคล (PCE) เดือนมี.ค. โดยดัชนีดังกล่าวเป็นข้อมูลเงินเฟ้อสำคัญตัวสุดท้ายก่อนที่ธนาคารกลางสหรัฐ (เฟด) จะจัดการประชุมนโยบายการเงินในวันที่ 2-3 พ.ค.
ภาพรวมการเคลื่อนไหวของเงินบาทมีลักษณะผันผวนในกรอบ Sideways ตาม Flow ซื้อขายทองคำ รวมถึง Fund Flow ในตลาดการเงิน ทั้งนี้นักลงทุนต่างชาติซื้อหุ้นสุทธิเมื่อวานนี้ 1,411 ล้านบาทและซื้อพันธบัตร(ซื้อติดต่อกันเป็นวันที่ 3 ) สุทธิ 4,894 ล้านบาท  ตามลำดับ
โดยคาดการณ์ค่าเงินบาทวันนี้จะมีความผันผวน โดยมีแนวรับ/แนวต้านระยะสั้นที่  34.00/34.30 บาทต่อดอลลาร์ แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน มองกรอบค่าเงินวันนี้ USD/THB 34.00- 34.30,EUR/THB 37.50 – 37.90,JPY/THB 0.2540 – 0.2580,GBP/THB 42.40 – 42.80,AUD/THB 22.40 – 22.80